rejauldu/bengali-wikipedia huggingface dataset:
মিনার মাহমুদ (জন্ম: ১০ মার্চ, ১৯৫৯ - মৃত্যু:২৯ মার্চ, ২০১২) একজন বাঙ্গালী সাংবাদিক যিনি ১৯৮০-এর দশকে তার সামরিক শাসন বিরোধী ভূমিকার জন্য বিশেষ খ্যাতি লাভ করেন। তিনি ছিলেন সাপ্তাহিক বিচিন্তা পত্রিকার প্রকাশক ও সম্পাদক। ১৯৮০-এর দশকে সামরিক শাসক রাষ্ট্রপতি এরশাদের রাজত্বের বিরূদ্ধে তিনি সাহসী ভূমিকা রাখেন। ব্যক্তিগত জীবনে তিনি কবি তসলিমা নাসরিন-এর সঙ্গে বিবাহবন্ধনে আবদ্ধ হন। তিনি ছিলেন তসলিমার তৃতীয় স্বামী। ২০১১ খ্রিষ্টাব্দে তিনি দীর্ঘ প্রবাস জীবনের পর বাংলাদেশে প্রত্যাবর্তন করেন এবং দৈনিক আমাদের সময় পত্রিকায় কিছু কাল লেখালিখি করেন। এছাড়া তিনি সাপ্তাহিক বিচিন্তা পুনঃপ্রকাশ করেন যদিও কয়েকটি সংখ্যারর পর এটি আর প্রকাশ করা তার পক্ষে সম্ভব হয় নি। ২০১২ খ্রিষ্টাব্দের ২৯ মার্চ তারিখে তিনি আত্মহত্যার মাধ্যমে মৃত্যুবরণ করেন।   জন্ম ও শিক্ষাজীবন  তার পিতৃপ্রদত্ত নাম মোহাম্মদ আলী মিনার। নামের শেষাংশ 'মিনার' আসলে তার ডাকনাম। বাড়ী ফরিদপুর-এ। ১৯৭৮ খ্রিষ্টাব্দে তিনি ঢাকা বিশ্ববিদ্যালয়ে সমাজবিজ্ঞান বিভাগে ভর্তি হন এবং ১৯৮২ খ্রিষ্টাব্দে বিএসএস (সম্মান) এবং ১৯৮৩ খ্রিষ্টাব্দে এমএসএস ডিগ্রী লাভ করেন। স্ত্রীকে লেখা মিনারের শেষ চিঠি   কর্মজীবন  ছাত্র জীবনে তিনি লেখালিখি শুরু করেন। ঢাকা বিশ্ববিদ্যালয়ে অধ্যয়ন কালে তিনি সাংবাদিকতা শুরু করেন। ১৯৮৭ খ্রিষ্টাব্দে তিনি বিচিন্তা নামে একটি সাপ্তাহিক পত্রিকা প্রকাশ করেন। অকপটে সামরিক শাসন বিরোধী বক্তব্য প্রকাশের জন্য তাকেঁ ১৯৮৮ খ্রিষ্টাব্দে গ্রেপ্তার করা হয়। সামরিক শাসক পত্রিকাটি বন্ধ করে দেয়। ১৯৯১ খ্রিষ্টাব্দে বাংলাদেশ জাতীয়তাবাদী দল ক্ষমতায় এলে তিনি পুনরায় সপ্তাহিক বিচিন্তা প্রকাশ করেন। কিন্তু কিছু দিন পর পত্রিকাটি বন্ধ করে দিয়ে তিনি মার্কিন যুক্তরাষ্ট্রে পাড়ি জমান। এরপর দীর্ঘকাল আর তিনি দেশে প্রত্যাবর্তন করেন নি। ২০০৯-এ দেশে প্রত্যাবর্তনের পর তিনি বিভিন্ন পত্র-পত্রিকায় কাজ করার চেষ্টা করেন।এছাড়া বিচিন্তা পুনঃ প্রকাশ করেন। এবছরের শুরুতে তিনি শান্তা মারিয়াম বিশ্ববিদ্যালয়ে অধ্যাপনার প্রস্তাব গ্রহণ করেন। বলা হয়েছে বাংলাদেশে সাপ্তাহিক রাজনৈতিক পত্রিকায় রিপোর্টিং ভিত্তিক বিদ্রোহীধারার আধুনিকতার প্রবর্তক ছিলেন মিনার মাহমুদ। মৃত্যুর অল্প কিছুদিন আগে তিনি আজকের প্রত্যাশা নামক একটি দৈনিক পত্রিকার কার্যনির্বাহী সম্পাদকের দায়িত্ব পালন করছিলেন।    বিচিন্তা  তিনি নেই তিনি আছেন-আসিফ নজরুল বলা হয়েছে বিচিন্তা ছিল দুই মলাটের ভিতর নিষিদ্ধ বারুদ।   মৃত্যু  ২০১২ খ্রিষ্টাব্দের ২৯ মার্চ তারিখে দিবাগত রাত্রে তিনি আত্মহত্যা করেন। তিনি গভীর বিষাদে আক্রান্ত ছিলেন। দীর্ঘ মার্কিন প্রবাস শেষে দেশে প্রত্যাবর্তনের পর জাগতিক অসফলতা তাকে গভীরভাবে হতাশগ্রস্ত করেছিল। মৃত্যুর ঠিক আগে তিনি স্বীয় স্ত্রীকে সম্বোধিত কাছে স্বীকারোক্তিমূলক একটি চিঠি রচনা করেন। তারপর অনেকগুলো ঘুমের বড়ি খেয়ে ফেলেন। এতেই তার মৃত্যু হয়। বুকভরা অভিমানে বিচিন্তা সম্পাদক মিনার মাহমুদের আত্মহত্যামিনার মাহমুদের মৃত্যু বিষক্রিয়ায় ডিএনএ পরীক্ষা করা হচ্ছে তার অপ্রত্যাশিত মৃত্যুতে সকল স্তরে শোক ছায়া নেমে আসে। দেশের বুদ্ধিজীবী ও সাংবাদিক সমাজে তোলপাড় শুরু হয়। পত্র-পত্রিকায় প্রচুর লেখালিখি হয়। মিরপুর বুদ্ধজীবী কবরস্থানে মিনার মাহমুদকে ৩১ মার্চ তারিখে দাফন করা হয়।চিরনিদ্রায় শায়িত মিনার মাহমুদ   তথ্যসূত্র    বহিঃসংযোগ   বিষয়শ্রেণী:১৯৫৯-এ জন্ম বিষয়শ্রেণী:২০১২-এ মৃত্যু বিষয়শ্রেণী:বাংলাদেশী সাংবাদিক
মোহাম্মদ খালেদ হোসেন, (জন্ম: ১৯৭৯ - মৃত্যু: ২০ মে ২০১৩) যিনি সজল খালেদ নামে বেশি পরিচিত, এভারেস্ট জয় করে ফেরার পথে মৃত্যুবরণকারী প্রথম বাংলাদেশী৷ পৃথিবীর সর্বোচ্চ চূড়া এভারেস্ট জয় করে নামার পথে ৮,৬০০ মিটার উচ্চতায় ‘অজানা কারণে’ মারা যান তিনি৷ এর আগে হিমালয়ের মেরা পিক, চুলু ওয়েস্ট ও লান্সিসারি চূড়া জয় করেছিলেন তিনি।   জন্ম ও শিক্ষাজীবন  মোহাম্মদ খালেদ হোসেনের গ্রামের বাড়ি মুন্সীগঞ্জের শ্রীনগর উপজেলার আটপাড়া ইউনিয়নের সিংপাড়া হাসারগাঁও গ্রামে। তার বাবার নাম আব্দুল আজিজ ও মায়ের নাম সখিনা বেগম। চার ভাই ও দুই বোনের মধ্যে তিনি সবার ছোট। তিনি আদমজী ক্যান্টনমেন্ট কলেজ পড়াশোনা করেন; ১৯৯৩ সালে এসএসসি, ১৯৯৫ সালে এইচএসসি পাস করে কম্পিউটার বিজ্ঞান ও প্রকৌশল বিভাগে স্নাতক এবং ফিল্ম স্টাডিজে স্নাতকোত্তর সম্পন্ন করেন।   ব্যক্তিগত জীবন  মোহাম্মদ খালেদ হোসেনের স্ত্রীর নাম তাহমিনা খান শৈলী। তাদের একমাত্র সন্তানের নাম সুস্মিত হোসেন।   কর্মজীবন  পর্বতারোহণ ছাড়াও মোহাম্মদ খালেদ হোসেনের পরিচালনায় ২০১৩ সালে কাজলের দিনরাত্রি নামে একটি শিশুতোষ চলচ্চিত্র মুক্তি পেয়েছে।দৈনিক কালের কণ্ঠ সরকারি অনুদানের এ চলচ্চিত্রটি জনপ্রিয় লেখক মুহম্মদ জাফর ইকবালের গল্প অবলম্বনে তৈরি।   পর্বত জয়  খালেদ, ২০১৩ সালের ১০ এপ্রিল তারিখে বাংলাদেশ থেকে দ্বিতীয়বারের মত এভারেস্ট অভিযানে বের হয়ে, নেপালের সাউথ ফেস দিয়ে ২০ মে সকাল আনুমানিক ১০টায় এভারেস্ট জয় করেন।দি ডেইলি স্টার এর আগে ২০১১ সালের মে মাসে তিব্বতের নর্থ ফেস ধরে এভারেস্ট অভিযানে গিয়েছিলেন খালেদ হোসেন। সেবার তিনি উঠেছিলেন প্রায় ২৩,০০০ ফুট পর্যন্ত। কিন্তু ফুসফুসে পানি জমে যাওয়ায় নেমে আসতে হয়েছিল।   এভারেস্টের চূড়ায় মৃত্যু  এভারেস্টের সর্বোচ্চ চূড়া (২৯,০৩৫ ফুট) জয় করে নেমে আসার পথে সাউথ সামিটে (উচ্চতা প্রায় ২৮,৭৫০ ফুট) পৌঁছার পর খালেদ হোসেন শারীরিকভাবে দুর্বল হয়ে পড়েন। এ কারণে তিনি পা ফেলতে পারছিলেন না। ৮,৬০০ মিটার উচ্চতায় অবস্থান কালে পর্বতারোহী খালেদ মারা যান।   অন্যান্য পর্বত জয়  খালেদ ২০০৬ সালে সিকিমের ফ্রে পর্বত, ২০০৯ সালে নেপালের মাকালু, ২০১০ সালে হিমালয়ের বাংলাদেশ-নেপাল ফ্রেন্ডশিপ পিক এবং ২০১১ সালে অন্নপূর্ণা রেঞ্জের সিংগুচুলি পর্বত জয় করেন।   প্রকাশিত বই   পর্বতারোহণ নিয়ে এডমন্ড ভিস্টর্সেলের লেখা একটি বইও তিনি অনুবাদ করেছেন, যার নাম পর্বতের নেশায় অদম্য প্রাণ।   আরো দেখুন   মুসা ইব্রাহীম  মোহাম্মদ আবদুল মুহিত  নিশাত মজুমদার  ওয়াসফিয়া নাজরীন   বাবর আলী    তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বাংলাদেশী পর্বতারোহী বিষয়শ্রেণী:বাংলাদেশী অভিযাত্রী বিষয়শ্রেণী:এভারেস্ট জয়ী বিষয়শ্রেণী:আদমজী ক্যান্টনমেন্ট কলেজের প্রাক্তন শিক্ষার্থী বিষয়শ্রেণী:মুন্সীগঞ্জ জেলার ব্যক্তি
১৯৭৯ সালে মুসলিম স্টুডেন্টস' অ্যাসোসিয়েশন অফ হাওয়াই সংগঠনকে সংযুক্ত করার মাধ্যমে হাওয়াইয়ে ইসলামের প্রথম আনুষ্ঠানিক সংস্থাটি সংগঠিত হয়, যদিও এই সংগঠনটি ১৯৬৮ সালের প্রথম দিকে চালু ছিল। মানোয়া মসজিদ কেনার আগে গোষ্ঠীটি ১৯৭৯ থেকে ১৯৮০ সাল প্রাথমিকভাবে একটি কুটিরে প্রার্থনা করত।Muslim Association of Hawaii. The History of the Muslim Association of Hawai'i . Last Updated Sunday, July 20, 2008 যাইহোক, আমেরিকান মুসলিম সাপোর্ট গ্রুপের ১৯৯২সালের একটি গবেষণায় ১৯৯২ সালে হাওয়াইকে শূন্য মসজিদের তালিকাভুক্ত করা হয়েছিল।Aminah Mohammad-Arif. Salaam America: South Asian Muslims in New York. Anthem Press, 2002. ,   ২০০১ এর প্রথমদিকে, মনোয়া মসজিদে শুক্রবারের নামাজে ২০০ জনের উপস্থিতি ছিল, রমজানের ইফতারের খাবারের শেষে ১০০ জনের উপস্থিতি এবং মসজিদেরই ২,০০০ সদস্য ছিল বলে উল্লেখ করা হয়েছিল।Mary Adamski. View from the Pew: Manoa mosque welcomes visitors of all faiths. March 24, 2001   ইসলাম দিবস পালন  ২০০৯ সালের মে মাসে, "ইসলামী বিশ্বের সমৃদ্ধ ধর্মীয়, বৈজ্ঞানিক, সাংস্কৃতিক ও শৈল্পিক অবদানকে" স্বীকৃতি দেওয়ার জন্য হাওয়াইয়ের বিধায়করা সে বছরের ২৪ সেপ্টেম্বর একটি রাষ্ট্রীয় নির্ধারিত স্বীকৃতি দিবস বা ইসলাম দিবস তৈরির পক্ষে ভোট দিয়েছিলেন। রাজ্য সিনেটে এই প্রস্তাবটি ২২-৩ ভোটের মাধ্যমে অনুমোদিত হয়েছিল। Kelly Chernenkoff. Hawaii Lawmakers Pass Bill to Create 'Islam Day'. Fox News.com (Associated Press). May 06, 2009   ইসলামি শিল্প  ১৯৩৭ সালে ডরিস ডিউকের নির্মিত শ্যাংরি লা ম্যানশনটি ২,৫০০ টিরও বেশি ইসলামিক শিল্পের ভাণ্ডার হিসাবে কাজ করে, পাশাপাশি ভবনের অভ্যন্তরে অবস্থিত ইসলামী স্থাপত্যও রয়েছে। হোনোলুলু মিউজিয়াম অফ আর্টের সহযোগিতায় ট্যুর সহ এখন বভবনটি ডরিস ডিউক ফাউন্ডেশন ফর ইসলামিক আর্টের দ্বারা পরিচালিত হয়।   শিক্ষা  মনোয়ার হাওয়াই বিশ্ববিদ্যালয়ের দর্শন বিভাগে রাজ্যের প্রধান মসজিদটি অবস্থিত, যা ইসলামিক স্টাডিজের অস্নাতক সনদপত্র প্রদান করে থাকে।   তথ্যসূত্র    আরও পড়ুন      বহিঃসংযোগ   মুসলিম অ্যাসোসিয়েশন অফ হাওয়াই  দ্য মুসলিম অ্যাসোসিয়েশন অফ হাওয়াই  বিষয়শ্রেণী:ওশেনিয়ায় ইসলাম
কুরআনে দুইশত আয়াতে প্রাণী সম্পর্কে বর্ণনা করা হয়েছে এবং মোট পঁয়ত্রিশটি প্রাণীর নাম উল্লেখ রয়েছে। এর মধ্যে রয়েছে পাখি, পোকামাকড়, বন্যপ্রাণী এবং পোষা প্রাণী। কুরআনের কয়েকটি সূরা প্রাণীর নামে রয়েছে, যেমন: বাকারা (গরু)। কুরআনে মধু মৌমাছি সম্পর্কে আল্লাহ তাআলা ওহি নাজিল করেছেন। কিছু অবিশ্বাসী (কাফের) কুরআনে বর্ণিত পশু-প্রাণী সম্পর্কে আলোচনা করায় আপত্তি জানিয়েছিল, যার কারণে এই আয়াত অবতীর্ণ হয়-  إِنَّ اللَّهَ لَا يَسْتَحْيِي أَن يَضْرِبَ مَثَلًا مَّا بَعُوضَةً فَمَا فَوْقَهَا ۚ فَأَمَّا الَّذِينَ آمَنُوا فَيَعْلَمُونَ أَنَّهُ الْحَقُّ مِن رَّبِّهِمْ ۖ وَأَمَّا الَّذِينَ كَفَرُوا فَيَقُولُونَ مَاذَا أَرَادَ اللَّهُ بِهَٰذَا مَثَلًا ۘ يُضِلُّ بِهِ كَثِيرًا وَيَهْدِي بِهِ كَثِيرًا ۚ وَمَا يُضِلُّ بِهِ إِلَّا الْفَاسِقِينَ  অনুবাদ: নিশ্চয়ই আল্লাহ (কোনও বিষয়কে স্পষ্ট করার জন্য) কোনও রকমের উদাহরণ দিতে লজ্জাবোধ করেন না, তা মশা (এর মত তুচ্ছ জিনিস) হোক বা তারও উপরে (অধিকতর তুচ্ছ) হোক। তবে যারা মুমিন তারা জানে, এ উদাহরণ সত্য, যা তাদের প্রতিপালকের নিকট থেকে আগত। কিন্তু যারা কাফের তারা বলে, এই (তুচ্ছ) উদাহরণ দ্বারা আল্লাহর উদ্দেশ্য কী? (এভাবে) আল্লাহ এ উদাহরণ দ্বারা বহু মানুষকে গোমরাহীতে লিপ্ত করেন এবং বহুজনকে হিদায়াত দান করেন। আর তিনি গোমরাহ করেন কেবল তাদেরকেই, যারা নাফরমান। (সূরা বাকারা, আয়াত - ২৬) মহান আল্লাহ তায়ালাই সমগ্র পৃথিবী, আকাশ,পাহাড়, নদী যেমন সৃষ্টি করেছেন,তেমনি মশা বা মশার চেয়েও ক্ষুদ্র সব কিছুই তিনি মানুষের জন্যই সৃষ্টি করেছেন। ক্ষুদ্র এই মশাই বর্তমানে পৃথিবীর সবচেয়ে ডেডলিয়েস্ট বা মারনঘাতি প্রাণী হিসাবে চিহ্নিত।   কুরআনে বর্ণিত প্রাণীর নামে সূরার সমূহ    বাকারাহ : গরু  ফিল : হাতি  নাহাল : মৌমাছি  আনকাবুত : মাকড়সা  নামল : পিঁপড়া   পাখি   ابابيل: আবাবিল  سلوى : কোয়েল قرآ ن: سورہ البقرہ، آیت57 (উর্দু ভাষায়) হালাল পাখি  هدهد: হুদহুদ  غراب : কাক   জলের প্রাণী   نون و حوت : মাছ ও তিমি  ضفاضع : ব্যাঙ قرآ ن: سورہ اعراف، آیت133 হানাফী আইনশাস্ত্রে হারাম, ইমাম শাফেয়ী এর মতে হালাল।   পোকামাকড়  সংখ্যাকুরআনী নামবাংলাসূরাআয়াত১ بعوض  মশা বাকারাহ৬২ ذباب  মাছি  হজ্জ ৭৩৩نحل মৌমাছি নাহাল৬৮৪ عنكبوت  মাকড়সা  আনকাবুত ৪১৫ جراد  পঙ্গপাল আ’রাফ১৩৩৬ نمل  পিপীলিকা  নামল ১৮৭فراش প্রজাপতি ক’রিয়াহ৪৮ قمل  উকুন আ’রাফ১৩৩৯ ثعبان  সাপ আ’রাফ১০৭   পোষা প্রাণী  সংখ্যাকুরআনী নামবাংলা নামসূরাআয়াতহালাল ও হারাম১بغال খচ্চর নাহাল৮২غنم , نعجة ، ضان و معزছাগল ও ভেড়াআনআ’ম১৪৩, ১৪৬ হালাল ৩بعير, جمل উট ইউসুফ, আ’রাফ৪০, ৬৫ হালাল ৪بقزة গাভী বাকারাহ৭০ হালাল ৫عجلবাছুরহুদ২৯ হালাল ৬حمار ، حمير গাধা বাকারাহ, নাহাল ৮, ২৫৯মাকরুহে তাহরীমী। কারো  কারো নিকট হারাম।৭كلب কুকুর আ’রাফ১৭৬হারাম   বন্য প্রাণী  সংখ্যাকুরআনী নামবাংলা নামসূরাআয়াতহালাল ও হারাম১قسورة সিংহমুদ্দাসসির৫১হারাম২خنزير শূকর বাকারাহ১৭৩হারাম৩فيلহাতিফিল১হারাম।৪قردة বানর বাকারাহ৬৫হারাম   আরও দেখুন    قرآن میں مذکور غیر انسانی مخلوقات   তথ্যসূত্র   বিষয়শ্রেণী:কুরআন বিষয়শ্রেণী:প্রাণী অধিকার বিষয়শ্রেণী:ইসলাম ও সমাজ বিষয়শ্রেণী:ইসলামি বিশ্বাস ও মতবাদ
পুরুলিয়া ইউনিয়ন বাংলাদেশের খুলনা বিভাগের নড়াইল জেলার লোহাগড়া উপজেলার একটি প্রশাসনিক অঞ্চল। এটি ৭০.৩৯ কিমি২ (২৭.১৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৫৯৩ জন।  ভৌগোলিক অবস্থান ভৌগোলিক অবস্থান অনুযায়ী ইউনিয়নটির উত্তরে চাঁচুড়ী ইউনিয়ন, দক্ষিণে পেড়োলী ইউনিয়ন, পূর্বে নবগঙ্গা নদী এবংপশ্চিমে চিত্রা নদী অবস্থিত।।  গ্রামসমূহ  ওয়াহেদপুর  নারায়নপুর  আব্দুল্লাহপুর  জিন্নতপুর  রামনগর  নোয়াকান্দি  পুটিয়াপাড়া  রাজাপুর  সুবিল  রাঘবপুর  পারভোম বাগ  তথ্যসূত্র  বিষয়শ্রেণী:কালিয়া উপজেলার ইউনিয়ন
thumb|নিউজিল্যান্ডে একজন শারীরিকভাবে প্রতিবন্ধী ব্যক্তির সাথে তাঁর পরিচর্যাকারী স্বাস্থ্যসেবার আলোচনায় পরিচর্যাকারী বলতে এমন একজন ব্যক্তিকে বোঝায়, যিনি সহানভূতিশীলতার সাথে এক বা একাধিক অসুস্থ ও পরনির্ভরশীল ব্যক্তির দৈনন্দিন স্বাস্থ্যের ব্যক্তিগত পরিচর্যা করেন। সাধারণত পরিচর্যাকারী অসুস্থ ব্যক্তির সামাজিক বলয়ের ভেতরের কেউ, যেমন কোনও পারিবারিক সদস্য বা বন্ধু হয়ে থাকেন, তবে কদাচিৎ পেশাদার স্বাস্থ্যখাতের ব্যক্তিরাও এই ভূমিকা পালন করতে পারেন। পরিচর্যাকারীকে তাঁর সেবার জন্য অর্থ পরিশোধ করা হতে পারে বা না-ও হতে পারে। বেশিরভাগ পরিচর্যাকারীদের কোনও বিশেষ পেশাদারী প্রশিক্ষণ নেই, তাই তাদেরকে প্রায়শই অনানুষ্ঠানিক পরিচর্যাকারী বা অনানুষ্ঠানিক সেবা প্রদানকারী হিসেবে বর্ণনা করা হয়।An overview of methods for evaluating informal care in economic health studies, PharmacoEconomics - Italian Research Articles. January 2008.  পরিচর্যাকারীরা সাধারণত বৃদ্ধ বয়স, প্রতিবন্ধিতা, দীর্ঘস্থায়ী অসুস্থতা বা রোগ কিংবা মানসিক বিকারের কারণে সংশ্লিষ্ট দুর্বলতার ক্ষেত্রে একজন ব্যক্তিকে সাহায্য প্রদান করেন। তিনি সাধারণত অসুস্থ ব্যক্তির পক্ষে চিকিৎসক ও শুশ্রুষাকারীদের (নার্স) সাথে আলোচনা করেন ও তার ঔষধের ব্যবস্থাপনা করেন। অত্যন্ত দুর্বল বা শারীরিকভাবে প্রতিবন্ধী ব্যক্তিদের গোসল করতে ও পোশাক পরতে ও খুলতে সাহায্য করেন। এছাড়া অসুস্থ ব্যক্তি একা একা সম্পন্ন করতে পারেন না, এমন যেকোনও কাজ যেমন গৃহস্থালি কাজ, আহার প্রস্তুতি, ইত্যাদির দায়িত্ব নেন।  সমস্ত উন্নত দেশগুলিতে জনগণের গড় বয়স ক্রমাগত বৃদ্ধি পাচ্ছে, ফলে সেইসব সমাজে পরিচর্যাকারীদের বৃত্তিগত ও অর্থনৈতিক ভূমিকা ক্রমশ অধিকতর গুরুত্বপূর্ণ হিসেবে স্বীকৃতি পাচ্ছে। পরিচর্যাকারীদের কর্মজীবনের উন্নতির লক্ষ্যে সহায়তা প্রদানকারী অনেক সংস্থা ও সংগঠনের আবির্ভাব হয়েছে।  তথ্যসূত্র  বিষয়শ্রেণী:পরিচর্যা বিষয়শ্রেণী:অবৈতনিক কাজ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    দৈনিক প্রথম আলো নিবন্ধের সাথে একত্রীকরণ।    ~ মহীন   (আলাপ) ০৬:৪৫, ১৭ মার্চ ২০১৬ (ইউটিসি)  কিশোর আলো   – (অপসারণের প্রস্তাবনা দেখুনলগ দেখুন) () নিবন্ধটিকে প্রথম আলো নিবন্ধের সাথে একত্রীকরণের প্রস্তাব করছি। সতন্ত্র ম্যাগাজিন হিসেবে এটির উল্লেখযোগ্যতা উইকিপিডিয়ার আলাদা নিবন্ধ তৈরির মতন নয়। যুদ্ধমন্ত্রী আলাপ ১৮:৪৩, ৭ মার্চ ২০১৬ (ইউটিসি)  Happiest persoN (আলাপ) ১৮:৫৮, ৭ মার্চ ২০১৬ (ইউটিসি) । ‍‍‍‍   ~ মহীন   (আলাপ) ১৯:২৫, ৭ মার্চ ২০১৬ (ইউটিসি)  উইকিপিডিয়ায় আলাদা নিবন্ধ তৈরির মত নয়। --Nahid Hossain (আলাপ) ২১:৩৫, ৭ মার্চ ২০১৬ (ইউটিসি) --কায়সার আহমাদ (আলাপ) ১২:০৭, ৮ মার্চ ২০১৬ (ইউটিসি)  এখনই মুছে না ফেলে কিছুদিন সময় নেয়া যেতে পারে। কারণ এ ম্যাগাজিনটা এখন বাংলাদেশের সবচেয়ে বেশি সার্কুলেটেড ম্যাগাজিন। কিশোরদের নিয়ে করা এমন জনপ্রিয় ম্যাগাজিন বাংলাদেশে এখন আর নাই। জনপ্রিয়তা এবং বর্তমানের আলোচিত ম্যাগাজিন হিসেবে নিবন্ধটা থাকতে পারে। তবে যেভাবে আছে এভাবে বেশিদিন না রেখে সম্ভব হলে নিবন্ধটিকে নূন্যতম একটা পর্যায়ে নিয়ে রাখা যেতে পারে। --নুরুন্নবী চৌধুরী (হাছিব) • আলাপ • ১৪:৪৪, ৮ মার্চ ২০১৬ (ইউটিসি) আমি হাছিব ভাইর কথার সাথে দ্বিমত পোষণ করছি। নিবন্ধটি অপসারণের প্রস্তাব করা হয়নি, প্রথম আলোর সাথে মার্জ করার প্রস্তাব করেছি। ফলাফল যাইহোক না কেন, সেটাও হবে অপসারণ প্রস্তাবনার নিয়মানুসারে আলোচনা সাতদিন রাখার পর, সুতরাং এমনিতেও এখনি মুছে যাবে না। আর আপনার যুক্তির স্বপক্ষে কোন তথ্যসূত্র দেননি। তৃতীয় পক্ষের তথ্যসূত্রের ভিত্তিতে এটি রাখা যেতে পারে তবে সেক্ষেত্রেও সতন্ত্র নিবন্ধ তৈরির জন্য সেই বিষয়টি সম্পর্কে অনেক তথ্য থাকতে হয়। সেটিও এটার ক্ষেত্রে নেই। যাইহোক, আপনার মন্তব্য কিন্তু কনফ্লিক্ট অব ইন্টারেস্ট!--যুদ্ধমন্ত্রী আলাপ ১৫:০৪, ৮ মার্চ ২০১৬ (ইউটিসি)  এখন যে অবস্থায় আছে, তাতে নিবন্ধটি প্রথম আলোর সাথে মার্জ করাই শ্রেয় মনে করছি। যদি একাধিক উল্লেখযোগ্য তথ্যসূত্র (তৃতীয় পক্ষের) সম্বলিত করে এবং নিবন্ধটির কলেবর যথেষ্ট বিস্তৃত হয়, তবেই সেটি স্বতন্ত্র নিবন্ধ হিসেবে আবার দাড় করানো যেতে পারে।  – তানভির (আলাপ) ০৮:১৩, ১০ মার্চ ২০১৬ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সুংকোটেপসু হল এটি একটি যোদ্ধা শাল যেটি নাগাল্যান্ডের, মোককচুংয়ের আও নাগা উপজাতিরা তৈরি করে। ঐতিহ্যগতভাবে, এই শাল শুধুমাত্র সেই যোদ্ধারাই পরিধান করতে পারে যারা সফলভাবে শত্রু যোদ্ধাদের মাথা কেটে নিতে পেরেছিল, যদিও অতি সম্প্রতি, এই শাল পরার অধিকার গয়াল বলিদানের (ধর্মীয় অনুষ্ঠান এবং বিভিন্ন আচার-অনুষ্ঠানে গয়ালকে সেই সব অলৌকিক দেবতা ও দেবীদের প্রতি উৎসর্গ করা হয়, যাদের মানুষের ত্রাণকর্তা মনে করা হয়) সাথে যুক্ত করা হয়েছে, এই বলিদান সম্পদের প্রকাশ। শালগুলি এখন সারা ভারতে কেনার জন্য উপলব্ধ, এবং এটি আও উপজাতির একটি বিশেষ প্রতীক।  ইতিহাস প্রাক-ঔপনিবেশিক আও সমাজে, শাল সামাজিক মর্যাদার চিহ্ন হিসাবে ব্যবহৃত হত। সুংকোটেপসু ছিল সর্বোচ্চ মর্যাদাসম্পন্ন পুরুষ শাল।  নকশা এবং প্রতীকবাদ শালের নকশা কালো এবং লাল ডোরাকাটা হয়, মাঝখানে একটি একক সাদা ডোরা থাকে যার মধ্যে প্রাণী ও অন্যান্য প্রতীকের চিত্র থাকে এবং নীচে একটি উজ্জ্বল লাল অঞ্চল থাকে। সাদা অঞ্চলে সূর্য, চাঁদ এবং তারার প্রতিনিধিত্বকারী প্রতীক রয়েছে, যেগুলি শাল পরিধানকারী যোদ্ধাদের খ্যাতি ও শৌর্য প্রকাশ করে। এছাড়াও ডোরাযুক্ত অংশে বেশ কয়েকটি প্রাণী চিত্রিত রয়েছে, যেগুলি শারীরিক শক্তি এবং যোদ্ধার বীরত্বের প্রতীক: একটি ধনেশ পাখির চিত্র থাকে, এই পাখিটি সাংস্কৃতিকভাবে উল্লেখযোগ্য, এর পালক আনুষ্ঠানিক পোশাকে আলংকারিক উদ্দেশ্যে ব্যবহৃত হয়, এছাড়াও থাকে গয়ালের চিত্র, যে যোদ্ধার সম্পদের প্রতিনিধিত্ব করে (যেহেতু উপজাতির মধ্যের শুধুমাত্র ধনী সদস্যরাই গয়ালকে লালন পালন করতে পারে)। প্রাণীদের চিত্রিত বিভাগে একটি বর্শা, দাও এবং মোরগ হল সাধারণ মোটিফ।  সাদা ডোরার মধ্যে সূর্য, চন্দ্র ইত্যাদি প্রতীকের চিত্র কখনও কখনও গয়ালের চিত্রের সাথে প্রতিস্থাপিত হয়, এটিও যোদ্ধার সম্পদ এবং সাফল্যের প্রতিনিধিত্ব করে, এবং যোদ্ধার শক্তির প্রতীক হিসাবে শালের উপর হাতি এবং বাঘের চিত্র থাকতে পারে।  সাংস্কৃতিক প্রভাব বিভিন্ন নাগা উপজাতি তাদের শালের জন্য সুপরিচিত, এবং সুংকোটেপসু সবচেয়ে সুপরিচিত উদাহরণগুলির মধ্যে একটি।  যতবারই তুমি গল্প বল ২০১৫ সালের জানুয়ারি মাসে, চলচ্চিত্র নির্মাতা রুচিকা নেগি এবং অমিত মহন্তি সুংকোটেপসু সম্পর্কে একটি তথ্যচিত্র তৈরি করেছিলেন। তার শিরোনাম ছিল এভরি টাইম ইউ টেল এ স্টোরি (যতবারই তুমি গল্প বল), এর লক্ষ্য ছিল এই শালকে ঘিরে থাকা সাংস্কৃতিক ঐতিহ্যকে নথিভুক্ত করা এবং সংরক্ষণ করা। ছবিটি ২০১৭ সালে মার্চ মাসে ইন্ডিয়া ফাউন্ডেশন ফর দ্য আর্টস দ্বারা প্রদর্শিত হয়েছিল। তথ্যচিত্রটি দাবি করে যে সেটিতে "ইতিহাসের ব্যাখ্যা প্রদান করা হয়েছে, এই শাল তৈরির ঐতিহ্যের পরিবর্তনগুলি বোঝার একটি উপায় যা ইতিহাসের সত্যতার মুখোমুখি হওয়ার সময় - উপনিবেশবাদ, নতুন ধর্ম এবং ভারতীয় রাজ্যে আত্তীকরণ"।  আরও দেখুন  নাগা শাল  আও নাগা  নাগাল্যান্ড  তথ্যসূত্র  বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় সংস্কৃতি বিষয়শ্রেণী:ভারতীয় পোশাক বিষয়শ্রেণী:উত্তর-পূর্ব ভারতের জাতিগোষ্ঠী বিষয়শ্রেণী:নাগাল্যান্ডের সংস্কৃতি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৬:৫৩, ৩০ মার্চ ২০২৩ (ইউটিসি) জাহানপুর আমজাদ আলী আবদুল হাদী ইন্সটিটিউশন   – (অপসারণের প্রস্তাবনা দেখুনলগ দেখুন) () মাধ্যমিক লেভেলের স্বয়ংক্রিয় উল্লেখযোগ্য নয় এমন নিবন্ধ। যার তাৎপর্যপূর্ণ কোন লেখা ইন্টারনেটে খুজে পাওয়া যায়না। নিবন্ধেই তেমন কোন তথ্য নেই, খানিকটা ফাকা নিবন্ধ। Deloar Akram (আলাপ • অবদান • লগ) ২২:২৪, ২৩ মার্চ ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ভূমিহর ব্রাহ্মণDas, Arvind N. (1982). Agrarian Movements in India: Studies on 20th Century Bihar. Psychology Press. pp. 51–52. . বা বাবনJain, Ravindra K. (2012). Nation, Diaspora, Trans-nation: Reflections from India. Routledge. p. 4. . বা ভূইনহরFreitag, Sandra B. (1992). Culture and Power in Banaras: Community, Performance, and Environment, 1800-1980. University of California Press. p. 8. . একটি ব্রাহ্মণ সম্প্রদায় যারা প্রধানত বিহার (মিথিলা অঞ্চল সহ), Jha, Makhan (1997). Anthropology of Ancient Hindu Kingdoms: A Study in Civilizational Perspective. MD Publications. p. 33. . উত্তরপ্রদেশের পূর্বাঞ্চল, ঝাড়খণ্ড, মধ্যপ্রদেশের বুন্দেলখণ্ড অঞ্চল এবং নেপালে বাস করে।Nedumpara, Jose J. (January 2004). Political Economy and Class Contradictions: A Study. Anmol. . Retrieved 12 July 2012.  ভূমিহররা ২০ শতক পর্যন্ত পূর্ব ভারতের বিশিষ্ট ভূমি-মালিকানাধীন গোষ্ঠী ছিল এবং এই অঞ্চলের কিছু ছোট রাজ্য ও জমিদারি সম্পত্তি নিয়ন্ত্রণ করত। ভূমিহর সম্প্রদায় ভারতের কৃষক আন্দোলনে গুরুত্বপূর্ণ ভূমিকা পালন করেছিল এবং বিশ শতকে বিহারের রাজনীতিতে অত্যন্ত প্রভাবশালী ছিল।  তথ্যসূত্র  বিষয়শ্রেণী:ব্রাহ্মণ সম্প্রদায় বিষয়শ্রেণী:ভারতের ব্রাহ্মণ সম্প্রদায় বিষয়শ্রেণী:বিহারের ব্রাহ্মণ সম্প্রদায় বিষয়শ্রেণী:বিহারের সামাজিক গোষ্ঠী বিষয়শ্রেণী:ভারতীয় জাতি
ডিওরা লিন বেয়ার্ড (জন্ম ৬ এপ্রিল, ১৯৮৩) Baird at Maxim.com. Retrieved on 2011-07-26.  একজন মার্কিন অভিনেত্রী এবং পোশাক ব্র্যান্ড গেস এর প্রাক্তন মডেল।    তথ্যসূত্র   বহিঃসংযোগ    বিষয়শ্রেণী:১৯৮৩-এ জন্ম বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মিয়ামির অভিনেত্রী বিষয়শ্রেণী:ফ্লোরিডার নারী মডেল বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন সমকামী নারী অভিনেত্রী বিষয়শ্রেণী:মার্কিন এলজিবিটিকিউ মডেল বিষয়শ্রেণী:সমকামী নারী মডেল বিষয়শ্রেণী:ফ্লোরিডার এলজিবিটিকিউ ব্যক্তি বিষয়শ্রেণী:জীবিত ব্যক্তি বিষয়শ্রেণী:অনলিফ্যানস নির্মাতা বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
আইন বিভাগ হলো ভারতের পশ্চিমবঙ্গে পশ্চিমবঙ্গ সরকারের অধীনস্থ একটি বিভাগ। এটি রাজ্য সরকারের প্রধান আইনী নীতি প্রণয়ন এবং উপদেষ্টা কর্তৃপক্ষ।   ইতিহাস   প্রাথমিকভাবে আইনী নীতি প্রণয়ন এবং আইন প্রণয়নের কাজগুলি পশ্চিমবঙ্গ সরকারের আইন বিভাগকে ন্যস্ত করা হয়েছিল। রাজ্য সরকারের লেজিসলেটিভ এবং জুডিশিয়াল ডিপার্টমেন্টের একীকরণের পরে ১৯৫৮ সালের মার্চ মাসে আইন বিভাগ প্রতিষ্ঠিত হয়েছিল। এটি ১৯৬৩ সালে বিচার বিভাগীয় এবং আইনসভায় বিভক্ত ছিল। ১৯৮৮ সালে লেজিসলেটিভ ডিপার্টমেন্টের নাম পরিবর্তন করে আইন বিভাগ রাখা হয় যা ১ মার্চ ১৯৮৮ থেকে কার্যকর হয়। এই বিভাগের সদর দপ্তর কলকাতার মহাকরণের মূল ব্লকে অবস্থিত।   কার্যক্রম   বিভাগটির দুটি শাখা রয়েছে, লেজিসলেটিভ শাখা এবং সরকারি ভাষা শাখা। আইন বিভাগকে পশ্চিমবঙ্গের অন্যান্য প্রশাসনিক বিভাগের অফিসিয়াল গেজেটের মাধ্যমে আইনী খসড়া, বিজ্ঞপ্তি প্রকাশ, বিল, অধ্যাদেশ এবং বিল এবং আইন, বিধি এবং উপ-আইনের সংশোধনের দায়িত্ব দেওয়া হয়েছে। এটি পর্যায়ক্রমিক সংশোধন, আদেশের সংশোধন, সংবিধিবদ্ধ বিজ্ঞপ্তির নিষ্পত্তি, যখনই প্রয়োজন তখন প্রবিধান সম্পাদন করে। আরও এই বিভাগটি সংশ্লিষ্ট আদালতের মামলাগুলি দেখাশোনার জন্য বিভিন্ন বিভাগে পশ্চিমবঙ্গ আইনী পরিষেবা অফিসারদের নিযুক্ত করে।   মন্ত্রীগণ   বর্তমানে এই বিভাগের মন্ত্রী মলয় ঘটক, যিনি সর্বভারতীয় তৃণমূল কংগ্রেসের নেতা।   তথ্যসূত্র   বিষয়শ্রেণী:পশ্চিমবঙ্গ সরকারের বিভাগ বিষয়শ্রেণী:উপজাতীয় আইন মন্ত্রণালয় বিষয়শ্রেণী:ভারতের আইন
তরুণ তুর্কি বিপ্লব ১৯০৮ সালে সংঘটিত হয়। এর ফলে স্থগিত হয়ে যাওয়া ১৮৭৮ সালের সংসদ পুনর্বহাল হয় এবং উসমানীয় সাম্রাজ্যের দ্বিতীয় সাংবিধানিক যুগের সূচনা হয়। এটি উসমানীয় সাম্রাজ্যের পতনের সময়কার ঘটনা। তুর্কি জাতীয়তাবাদী, পাশ্চাত্যপন্থি সেকুলার, আর্মেনীয় ও গ্রীকদের মত সংখ্যালঘুসহ আরো বেশ কিছু সংস্কারপন্থিদের মধ্য থেকে এই বিপ্লব সংঘটিত হয়।  বিপ্লবের পর সংসদ ও ১৮৭৬ সালের সংবিধান পুনর্বহাল করা হয়। সুলতান দ্বিতীয় আবদুল হামিদ ১৮৭৮ সালে এগুলো স্থগিত করেছিলেন। ফলে স্বল্পকাল স্থায়ী প্রথম সাংবিধানিক যুগের সমাপ্তি ঘটে। তবে শাসনতান্ত্রিক পরিবর্তন সহজসাধ্য ছিল না। স্থানীয় বিপ্লবের ফলে সাম্রাজ্যের সীমানা ভেঙে পড়ছিল। ১৯০৯ সালে রাজতন্ত্র পুনপ্রতিষ্ঠার জন্য পাল্টা অভ্যুত্থান সংঘটিত হয়। পরবর্তীতে ৩১ মার্চের ঘটনা বলে পরিচিত ঘটনা সংঘটিত হয় যার ফলে তরুণ তুর্কিরা পরাজিত হয় ও পাল্টা অভ্যুত্থানকারীরা ক্ষমতা লাভ করে। তাদের নতুন সংগঠন কমিটি অব ইউনিয়ন এন্ড প্রোগ্রেস মূলত এতে নেতৃত্ব দেয়।  বিপ্লব  ১৯০৮ সালের মধ্য এপ্রিলে বিপ্লব শুরু হয়। এ বছর মেসিডোনিয়ার থার্ড আর্মি কনস্টান্টিনোপলের অভিমুখে যাত্রা করে। মেজর আহমেদ নিয়াজি রাজধানী থেকে আগত একটি অনুসন্ধান কমিটির ভয়ে ৩ জুলাই রেসেন থেকে সরে যান। তার সাথে ২০০ অনুসারী ছিল। সৈনিকদের মধ্যে আন্দোলনের জনপ্রিয়তা থাকায় সুলতানের দমন প্রচেষ্টা ব্যর্থ হয়। অটোমানিজম নামক মতাদর্শের কারণে বিদ্রোহী ব্যাপকভাবে ছড়িয়ে পড়ে। ২৪ জুলাই সুলতান দ্বিতীয় আবদুল হামিদ আত্মসমর্পণ করেন ও ১৮৭৬ সালের সংবিধান পুনর্বহালের ঘোষণা দেন।  ফলাফল ১৯০৮ সালের তরুণ তুর্কি বিপ্লবের গুরুত্বপূর্ণ ফলাফলসমূহ নিম্নরূপ: নতুন অভিজাত শাসকশ্রেণীর উত্থান। পরবর্তী বছর পঞ্চম মুহাম্মদের কাছে সুলতান দ্বিতীয় আবদুল হামিদের ক্ষমতা হস্তান্তর। উসমানীয় সামরিক ও বেসামরিক প্রশাসনের একত্রীকরণ ও ১৯১৩ সালের অভ্যুত্থানের পথ তৈরি। কমিটি অব ইউনিয়ন এন্ড প্রোগ্রেসের সাথে ক্ষুদ্র তরুণ তুর্কির একত্রীকরণ। উসমানীয় রাজনীতিতে কমিটি অব ইউনিয়ন এন্ড প্রোগ্রেস নতুন শক্তিকেন্দ্রে পরিণত হয়। ইতিপূর্বে বেআইনি ঘোষিত আর্মেনিয়ান রেভলুশনারি ফেডারেশন উসমানীয় সাম্রাজ্যের আর্মেনীয় সম্প্রদায়ের প্রধান প্রতিনিধি হয়ে উঠে। এর ফলে ১৯০৮ সালের পূর্বের আর্মেনীয় অভিজাতদের স্থান চলে যায়। ইতিপূর্বে বণিক, শিল্পী ও ধর্মতাত্ত্বিকদের নিয়ে এই গোষ্ঠী গঠিত হয়েছিল। তারা অটোমানিজম নামক রাষ্ট্রীয় কাঠামোতে নিজেদের ভবিষ্যত অধিক সুবিধাপ্রাপ্ত ধরতেন। কিছু সম্প্রদায় যেমন ইহুদি, সংস্কারবাদি গোষ্ঠী তরুণ তুর্কিদের অনুকরণে রক্ষণশীল অভিজাত শাসকদের হটিয়ে নতুন সংস্কারবাদিদের দ্বারা তাদের স্থান পূরণ করে।  তথ্যসূত্র  আরও পড়ুন  .  .  বহিঃসংযোগ  বিষয়শ্রেণী:তুরস্কে বিদ্রোহ বিষয়শ্রেণী:তুরস্কে প্রতিবাদ বিষয়শ্রেণী:উসমানীয় সাম্রাজ্যের ইতিহাস বিষয়শ্রেণী:তরুণ তুর্কি আন্দোলন বিষয়শ্রেণী:২০-শতকে বিপ্লব বিষয়শ্রেণী:১৯০০-এর দশকে অভ্যুত্থান ও অভ্যুত্থান চেষ্টা বিষয়শ্রেণী:১৯০৮-এ উসমানীয় সাম্রাজ্য বিষয়শ্রেণী:উসমানীয় সাম্রাজ্য বিষয়শ্রেণী:২০শ শতাব্দীর বিপ্লব
বারিগ্রহ () ভারতের মধ্য প্রদেশ রাজ্যের ছত্রপুর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বারিগ্রহ শহরের জনসংখ্যা হল ৮৫৮৯ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫০%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৩৮%। সারা ভারতের সাক্ষরতার হার ৫৯.৫%, তার চাইতে বারিগ্রহ এর সাক্ষরতার হার কম।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর